সোশ্যাল মিডিয়ায় ভাইরাল হওয়া দ্বিতীয় ভিডিওটিতে নিরাপত্তারক্ষীদের সঙ্গে বিক্ষোভকারীদের সংঘর্ষের একটি দৃশ্য ধরা পড়েছে। সেখানে দেখা যাচ্ছে, একটি ভোটগ্রহণ কেন্দ্রের বাইরে নিরাপত্তারক্ষীদের লক্ষ্য করে পাথর ছুড়ছে কয়েকজন বিক্ষোভাকারী। তাদের ছত্রভঙ্গ করতে পাল্টা গুলি চালায় নিরাপত্তারক্ষীরা। আর তখনই এক বিক্ষোভকারী মাটিতে লুটিয়ে পড়ে। যদিও সেনার গুলি তার শরীরে লেগেছে কি না, ভিডিওটিতে তা পরিষ্কার নয়।